Norman Károly

*Rodney Gugu Pilzpilz a társadalomban*

Pénteken hajnalban vetődött partra Rodney Gugu Pilzpilz. A csak-nem kopár sziklaszirt mintegy 29 yard átmérőjű volt. Pilzpilz korábban sokallta a nyüzsgést, ezért is indult a tengernek, de már régebben fel-hagyott a Nemzetközi Mértékegységrendszer használatával. Erre késztet-te most a sziget mérete is: ha valami csak huszonhat és fél méter, azt sokkal vigasztalóbb yardban kifejezni, ahogy egy ötezer dénár vételárú terméket is 4999 dénárként szokás árazni marketinghangulat-javítási célból, még ha a legkisebb címlet dénárból a tízezres is, vagyis az egytízezresnyi különb-séget ötven millió termék megvásárlásával nyerhetnénk meg, de már egy fél termék is sok hatvan évre, ahogy Rodney utána gondolt, meg annak is, hogy mi köze ennek a yardokhoz. Na, magához tért.

Evezős hajójának roncsai valahol a mélybe vesztek, mindössze az egyik villa forgójának acéltengelyét szorongatta, ahogy elérte a szigetet, és a két banánfa egyikének tövébe ájult. A civilizáció minden maradványa, az ázott ruházatán kívül, ez a forgótengely volt, mindössze 5 inch hosszú és 5 line vastag; de a fenti, hangulati okból ezeket metrikusan kell meg-adni, 12,7 centi, illetve 12,7 milliméter, sokkal vigasztalóbb számok, mégis csak van haszna a Nemzetközi Mértékegység-rendszernek, az ember erre többnyire lakatlan szigeteken ébred rá.

Mindenképpen a vegetatív szükségletek az első, amivel foglalkozni kell. Vegyük a táplálkozást és az ivást. Itt a két banánfa, bőven termőnek látszanak, skorbut nem lesz, szénhidrát van; de persze a fejlett állatoknak esszenciális aminosavakra és omega-zsírsavakra is szükségük van, hon-nan lesz ehhez állati fehérje? Ahogy Rodney idáig jutott, gránit szikla-darabokat kezdett keresni. Vannak bőven, egyéb sincs, az egész szigeten csak az a két fa. Hamar hegyesre csiszolta a tengelyt, két nap elég volt hozzá. Akkor lebukott a shellen a víz alá, egy pillanat alatt felnyársalt egy halat, a rajnak meg se kottyant, ott nyüzsögtek, érdekes, az ember belében is hányan laknak, még hogy magány. Lesz esszenciális aminosav és omega 3k zsírsav (a *k* kis természetes szám).

Aztán a víz: esik bőven a langyos eső, a banán pompás, kétszikű növény, remek levelekkel, olyan dézsa varrható ezekből a pálmarostok-kal, hogy csak na.

Hideg nem lesz, ezen a szigeten az éves középhőmérséklet 22 Celsius fok, a mindenkori hőmérsékletingás plusz-mínusz 5 Celsius fok, azaz 17 és 27 Celsius fok közötti; amikor nagyon hideg van, akkor Fahrenheitben több mint hatvan, mindjárt nem fázunk annyira. Az eső emiatt nem zavaró, sőt a tisztálkodást is megoldja, a tengerbe csak hal-fogás végett kell lemerülni, a só az esővízzel lemosható. Székelés –vizelés a tengerbe, a halakat direkt vonzza a többletnitrogén. Pálmalevelek a tűző napfény ellen, meg mire szétesik a ruha, műanyag, nem fog lerohadni, na de a tervezett elavulás. Szóval csaknem minden zsigeri probléma ugyan-úgy megoldható volt a szigeten kicsiben, mint az egész emberiség számá-ra e kényelmes bolygón nagyban.

Sőt, a zsigeri szükségletekből minden. Vegyük csak a szexet. De hi-szen tudjuk, mi van, ha kicsit egyedül maradtunk, propagálja is öregnek-fiatalnak a lélektani meg a szépirodalom, a bulvársajtót is beleértve.

Szellemi és szociális szükségletek. Ki gondolná, hogy ez csak szimp-la technika kérdése. Rodney keresett egy jó fogású gránit követ, jobbjában azzal, baljában a tengellyel, munkához látott. Évek teltek el, mire kialakult a viszonylagos teljesség, amint a szigeten utóbb, rövid időre kikötött naszád tengerészei áttekinthették.

Van persze, amit nem tapasztalhattak meg, például amikor Rodney a tengervíz tükrébe tekintve szépségversenyt rendezett, ami jeles társadal-mi esemény, a díjazottak saját, bármiféle érdeme nélküli rangsorolása, még a saját szüleik sem tehetnek az eredményekről, csak a jövőben lehet majd génmanipulációval elébe menni, de ahogy mondják, de gustibus non est disputandum. Rodney nyerte a szépségversenyt, szinte hallotta Echo suttogását; de ki tudna róla, a pálmalevél-korona is rég elszáradt.

Viszont a többi! „Templom”. A vésett felirat a sziget közepén álló, tetraéder alakú gránittömb oldalán, egy kereszttel; vannak persze bonyo-lultabb vallások is, cizelláltabb jelképekkel, de kezdetnek megtette, és azért egy vallás egy embernek egy életre többnyire elég. „Könyvtár”. „Kórház”. „Rendőrség”. „Iskola”. „Börtön". Mind egy-egy vésett gránit, megfelelő alakkal; a könyvtár például könyv alakú, a kórház kacsa alakú, a Rendőrség a legösszetettebb, mert ívelt tömbjébe Rodney két lyukat faragott a csuklóknak. Az Iskola és a Börtön takarékos megoldás, egyetlen tömbön két felirat, amelynek sík felületét finom négyzethálós rácsozat borította be, még egy idegen űrhajó is felismerte volna az értelmes élet egykori jelenlétét a lakatlanságban.

Ugyanis a hajó már senkit sem talált a szigeten. Három nappal a hajó kikötése előtt cunami söpört végig rajta, tövestül kicsarta az egyik pálmát és a tengerbe sodorta, a bele kapaszkodó Rodney Gugu Pilzpilzzel együtt, aki így végleg a vízbe veszett. Ám láthatóan túlélték a szigeten töltött éveknek egyfajta teljességet tükröző emlékei. Sőt, amikor a kapitány távozóban visszapillantott a partra, még látott három kőtömböt egy sor-ban, a két szélsőn a „NET” felirattal, középütt pedig az „INTER NET” felirattal. „Hogy kik vésték a szigeten a köveket és mivégre, azt ugyan nem lehessen tudni; de ez a három sokat fog segíteni a távoli jövő régészeinek a datálásban” – villant át a kapitány agyán.